HPT เดินหน้าเพิ่มกำลังผลิต 40% หวังปั้นรายได้ปี 65 โต 30%
HPT มั่นใจปีนี้รายได้ โต 30% ตุน Backlog 149 ลบ. โดยแบ่งทวีปยุโรป 67.61% ทวีปอเมริกา 18.30% ทวีปออสเตรเลีย 4.42% ทวีปเอเชีย 9.60% และในประเทศไทย 0.08% พร้อมเดินหน้าเพิ่มกำลังการผลิต 30-40% ด้วยงบลงทุนราว 20 ล้านบาท
HPT มั่นใจปีนี้รายได้ โต 30% ตุน Backlog 149 ลบ. โดยแบ่งทวีปยุโรป 67.61% ทวีปอเมริกา 18.30% ทวีปออสเตรเลีย 4.42% ทวีปเอเชีย 9.60% และในประเทศไทย 0.08% พร้อมเดินหน้าเพิ่มกำลังการผลิต 30-40% ด้วยงบลงทุนราว 20 ล้านบาท
25 มี.ค. 2565

นางสาวนิจวรรณ เชาว์กิตติโสภณ กรรมการผู้อำนวยการฝ่ายการตลาด บริษัท โฮม พอตเทอรี่ จำกัด (มหาชน) หรือ HPT เปิดเผยว่า บริษัทมั่นใจรายได้ปี 2565 เป็นไปตามเป้าหมายเติบโต 20-30% จากปีก่อนมีรายได้ 208.25 ล้านบาท ขณะที่อัตรากำไรสุทธิจะอยู่ในกรอบ 5-10%
โดยทางบริษัทมองแนวโน้มผลประกอบการจะฟื้นตัวได้อย่างต่อเนื่อง แม้ว่าจะมีการแพร่ระบาดของเชื้อไวรัสโควิด-19 จะยังคงมีอยู่ แต่ด้วยการกระจายการฉีดวัคซีนที่เพิ่มขึ้นอย่างต่อเนื่อง ส่งผลให้การติดเชื้อมีอาการไม่รุนแรงมากนักประชาชนจึงกลับมาเดินทางมากขึ้นทั้งในประเทศไทยและต่างประเทศ
สำหรับปัจจุบัน บริษัทมีคำสั่งซื้อล่วงหน้า (Backlog) แล้ว 149.14 ล้านบาท แบ่งเป็นในทวีปยุโรป 67.61% ทวีปอเมริกา 18.30% ทวีปออสเตรเลีย 4.42% ทวีปเอเชีย 9.60% และในประเทศไทย 0.08% ซึ่งจะทยอยรับรู้รายได้ต่อเนื่องในปีนี้ ขณะที่บริษัทยังคงบริหารจัดการต้นทุนอย่างต่อเนื่อง และคาดว่าต้นทุนต่อหน่วยจะปรับตัวลดลงตามคำสั่งซื้อที่ปรับตัวเพิ่มสูงขึ้น ช่วยหนุนให้การใช้กำลังการผลิตเพิ่มสูงขึ้นตามไปด้วย นอกจากนี้ยังได้ลงทุนติดตั้งโซลาร์รูฟที่ข่วยประหยัดค่าใช้จ่ายด้านพลังงานได้เพิ่มเติมด้วย
ทั้งนี้ บริษัทยังเดินหน้าเพิ่มกำลังการผลิตขึ้นอีกราว 30-40% ด้วยงบลงทุนราว 20 ล้านบาท ด้วยการขยายเตาเผาเพิ่มเติม เพื่อที่จะเพิ่มผลิตภัณฑ์ใหม่ๆ และ รองรับคำสั่งซื้อที่ขยายตัว หลังจากหลายๆประเทศทั่วโลกเริ่มกลับมาผ่อนคลายมาตรการต่างๆส่งผลให้กิจกรรมทางด้านเศรษฐกิจกลับมาฟื้นตัว